ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে উচ্চহারে আরোগ্য লাভ অব্যাহত রয়েছে
পরপর পাঁচ দিন ধরে আরোগ্য লাভের পরিমাণ নতুন সংক্রমণের থেকে বেশী
কোভিড মুক্তর হার ক্রমবর্ধমান, ৮১% ছাড়ালো
নতুনদিল্লি, ২৩শে সেপ্টেম্বর, ২০২০
নির্দিষ্ট কৌশল এবং কার্যকর, সমন্বিত ও সক্রিয় ব্যবস্থা নিয়ে ভারতে কোভিড মুক্তির হার ক্রমবর্ধমান। পরপর পাঁচ দিন ধরে আরোগ্য লাভের পরিমাণ নতুন সংক্রমণের থেকে বেশী। গত চব্বিশ ঘন্টায় সুস্থ হয়ে উঠেছেন, ৮৯,৭৪৬ জন। অন্য দিকে নতুন করে ৮৩,৩৪৭ জন সংক্রমিত হয়েছে। এর ফলে মোট ৪৫, ৮৭, ৬১৩ জন আরোগ্য লাভ করলেন। আজ সুস্থতার হার ৮১.২৫%। সারা বিশ্বে সবথেকে বেশী সংক্রমিত ভারতে সুস্থ হয়ে উঠেছেন। মোট কোভিড মুক্ত হওয়ার হিসেবে ১৯.৫% ভারতে থাকেন। বিভিন্ন রাজ্য ও কেন্দ্রশাসিত অঞ্চলগুলি যথাযথ নিয়ম পালনের ফলে এটি সম্ভব হয়েছে।
১৭টি রাজ্য এবং কেন্দ্র শাসিত অঞ্চলে আরোগ্য লাভের পরিমাণ নতুন সংক্রমণের থেকে বেশী। মহারাষ্ট্র, কর্ণাটক, অন্ধ্র প্রদেশ, উত্তর প্রদেশ, তামিলনাড়ু, ওড়িশা, দিল্লি, কেরালা, পশ্চিমবঙ্গ এবং হরিয়ানা এই রাজ্যগুলিতে সুস্থ হয়ে ওঠার মোট ৭৫% থাকেন।
মহারাষ্ট্রে এক দিনে ২০ হাজারের বেশী এবং অন্ধ্রপ্রদেশে এক দিনে ১০ হাজারের বেশী সুস্থ হয়ে উঠেছেন।
CG/CB
(Visitor Counter : 137
আয়ুষ
২০২০’র ইন্সটিটিউট অফ টিচিং অ্যান্ড রিসার্চিং ইন আয়ুর্বেদ বিল আজ সংসদে পাস হয়েছে
নয়াদিল্লি, ১৬ সেপ্টেম্বর, ২০২০
২০২০’র ইন্সটিটিউট অফ টিচিং অ্যান্ড রিসার্চিং ইন আয়ুর্বেদ বিল আজ রাজ্যসভায় পাস হয়েছে। এই বিলটি গত ১৯শে মার্চ লোকসভার অনুমোদন পেয়েছিল। সংসদে বিলটি পাস হওয়ার ফলে গুজরাটের জামনগরে একটি অত্যাধুনিক আয়ুর্বেদ প্রতিষ্ঠান ‘ইন্সটিটিউট অফ টিচিং অ্যান্ড রিসার্চিং ইন আয়ুর্বেদ’ স্থাপনের পথ প্রশস্ত হ’ল। এই প্রতিষ্ঠানটিকে জাতীয় স্তরের গুরুত্বপূর্ণ প্রতিষ্ঠানের মর্যাদা দেওয়া হবে।
বর্তমানে গুজরাটের জামনগরে যে আয়ুর্বেদ বিশ্ববিদ্যালয় রয়েছে, সেখানে এই প্রতিষ্ঠানটি গড়ে তোলা হবে। আয়ুর্বেদ শিক্ষার এই প্রতিষ্ঠানটিতে স্নাতক ও স্নাতকোত্তর পর্যায়ে আয়ুর্বেদ শিক্ষা ও গবেষণার সুযোগ-সুবিধা থাকবে।
এই বিলটি কার্যকর হওয়ার ফলে নতুন যে আয়ুর্বেদ প্রতিষ্ঠান গড়ে তোলার প্রস্তাব রয়েছে, সেখানে পঠন-পাঠন প্রক্রিয়া শুরু হলে আয়ুর্বেদ শিক্ষা ও গবেষণার ক্ষেত্রে এক নতুন যুগের সূচনা হবে বলে মনে করা হচ্ছে।
প্রস্তাবিত এই প্রতিষ্ঠানটি আয়ুর্বেদ ক্ষেত্রে দেশের প্রথম জাতীয় স্তরের গুরুত্বপূর্ণ প্রতিষ্ঠান হয়ে উঠতে চলেছে। এমন সময়ে এই প্রতিষ্ঠানটি গড়ে তোলার সিদ্ধান্ত হয়েছে, যখন সারা বিশ্ব জুড়ে স্বাস্থ্যগত সমস্যার সমাধানে পরম্পরাগত জ্ঞান ও অভিজ্ঞতাকে কাজে লাগানোর কথা বলা হচ্ছে। স্বাভাবিকভাবেই এই প্রতিষ্ঠানটি আয়ুর্বেদ শিক্ষায় এক নতুন দিশা-নির্দেশ করবে।
(CG/BD/SB
স্বাস্থ্যওপরিবারকল্যাণমন্ত্রক
কোভিড – ১৯ টিকাকরণ সম্পর্কে সর্বশেষ তথ্য
নতুন দিল্লি, ৩১,জুলাই,২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে । কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরত্বপূর্ণ কৌশল হিসেবে বিবেচনা করেছে । সর্বজনীন টিকাকরণের নতুন পর্যায় গত ২১-শে জুন থেকে শুরু হয়েছে । রাজ্য ও কেন্দ্রশাসিত অঞ্চলগুলিকে আরও বেশি পরিমানে টিকা সরবরাহ করার জন্য নতুন নতুন পরিকল্পনা করা হচ্ছে, যাতে সরবরাহ শৃঙ্খল বজায় থাকে ।
বিভিন্ন টিকাপ্রস্তুত কারক সংস্থা যে টিকা উৎপাদন করছে, প্রতি মাসে তার ৭৫ শতাংশ কেন্দ্র সংগ্রহ করছে । এই টিকা আগের মতোই রাজ্যগুলিকে বিনামূল্যে দেওয়া হচ্ছে । ইতিমধ্যেই কেন্দ্র ৪১ কোটি ৭৮ লক্ষ ৬৩ হাজার ৪শো ১০-টি টিকার ডোজ রাজ্য ও কেন্দ্রশাসিত অঞ্চলগুলিকে সরবরাহ করেছে । আজ সকাল ৮-টা পর্যন্ত পাওয়া তথ্য অনুযায়ী এর মধ্যে অপচয় সহ মোট ৪৫ কোটি ৮২ লক্ষ ৬০ হাজার ৫২ –টি টিকার ডোজ খরচ করা হয়েছে । অতএব রাজ্য ও কেন্দ্রশাসিত অঞ্চল এবং বেসরকারি হাসপাতালগুলির কাছে এখনও ৩ কোটি ১৪ লক্ষ ৫৭ হাজার ৮১-টি টিকার ডোজ মজুত রয়েছে ।
CG/SS/NR
(Visitor Counter : 204
ভূ-বিজ্ঞানমন্ত্রক
ওড়িশায় অবস্থান করা গভীর নিম্নচাপটি গাঙ্গেয় পশ্চিমবঙ্গের দিকে অগ্রসর হওয়ার সম্ভাবনা রয়েছে
নয়াদিল্লি, ১২ অক্টোবর, ২০১৮
ওড়িশা থেকে গভীর নিম্নচাপটি বিগত ছ’ঘন্টায় ঘন্টায় ৮ কিলোমিটার গতিবেগে পূর্ব-উত্তর-পূর্ব দিকে অগ্রসর হয়ে আজ সকাল ৫-৩০ মিনিট নাগাদ ফুলবনির ৩০ কিলোমিটার উত্তর-পূর্বে এবং আঙ্গুলের ৭০ কিলোমিটার দক্ষিণ-পশ্চিমে অবস্থান করছিল। গভীর এই নিম্নচাপটি উত্তর-পূর্ব অভিমুখে অগ্রসর হয়ে গাঙ্গেয় পশ্চিমবঙ্গে আসার সম্ভাবনা রয়েছে। আগামী ১২ ঘন্টায় গভীর এই নিম্নচাপটি দুর্বল হয়ে নিম্নচাপে পরিণত হবে।
এর দরুণ ওড়িশার পাশাপাশি গাঙ্গেয় পশ্চিমবঙ্গে আজ  অধিকাংশ জায়গায় বৃষ্টি এবং বিক্ষিপ্তভাবে কিছু জায়গায় ভারী থেকে অতি ভারী বৃষ্টির সম্ভাবনা রয়েছে। আগামীকালও  রাজ্যের জন্য একই পূর্বাভাস জারি করা হয়েছে। বৃষ্টির পূর্বাভাস রয়েছে অসম ও মেঘালয়, মিজোরাম ও ত্রিপুরাতেও। আগামী ২৪ ঘন্টায় পশ্চিমবঙ্গ ও ওড়িশার উপকূলবর্তী এলাকায় সমুদ্র উত্তাল থাকার কারণে মৎস্যজীবীদের সমুদ্রে যেতে নিষেধ করা হয়েছে।
CG/BD/DM/…
(Visitor Counter : 84
প্রধানমন্ত্রীরদপ্তর
রাষ্ট্রপতি পুতিনের সঙ্গে প্রধানমন্ত্রী মোদীর টেলিফোনে বার্তালাপ
নয়াদিল্লি, ২৩মে, ২০১৯
রাশিয়ার রাষ্ট্রপতি ভ্লাদিমির পুতুন আজ টেলিফোনে প্রধানমন্ত্রী শ্রী নরেন্দ্র মোদীর সঙ্গে কথা বলেন এবং সাধারণ নির্বাচনে বিপুল জয়ের জন্য তাঁকে অভিনন্দন জানান। রাষ্ট্রপতি পুতিন দৃঢ় প্রত্যয় ব্যক্ত করে বলেছেন যে, প্রধানমন্ত্রী মোদী দু’দেশের মানুষের মধ্যে দীর্ঘমেয়াদী মৈত্রী ও সৌভ্রাতৃত্বের বন্ধনকে আরও সুদৃঢ় করার পাশাপাশি দু’দেশের মধ্যে যে বিশেষ ও কৌশলগত অংশীদারিত্ব রয়েছে, তা আরও সম্প্রসারিত করবে।
প্রধানমন্ত্রী মোদী পুতিন’কে তাঁর উষ্ণ শুভেচ্ছার জন্য অভিনন্দন জানান। দু’দেশের মধ্যে ক্রমবর্ধমান সহযোগিতার বিষয়টিকে স্বীকার করে নিয়ে প্রধানমন্ত্রী বলেন, বিগত কয়েক মাসে রাষ্ট্রপতি পুতিনের সঙ্গে তাঁর ব্যক্তিগত সখ্যতাও বেড়েছে। ভারত ও রাশিয়ার মধ্যে কালোত্তীর্ণ ও দীর্ঘমেয়াদী ভিত্তিতে যে দ্বিপাক্ষিক অংশীদারিত্ব রয়েছে, তা আরও এগিয়ে নিয়ে যেতে ও সুদৃঢ় করতে রাষ্ট্রপতি পুতিনের সঙ্গে তাঁর ভবিষ্যৎ আলাপ-আলোচনাগুলির ব্যাপারে তিনি অত্যন্ত আশাবাদী বলে প্রধানমন্ত্রী মোদী প্রত্যয় ব্যক্ত করেন।
CG/BD/SB
(Visitor Counter : 97
শিল্পওবাণিজ্যমন্ত্রক
বর্তমান অর্থবর্ষের প্রথম ১০ মাসে ৮১ কোটি ৬৩ লক্ষ ১০ হাজার মার্কিন ডলার মূল্যের ভুট্টা রপ্তানী হয়েছে – যা সর্বোচ্চ, বিগত অর্থবর্ষে এই সময়কালে ৬৩ কোটি ৪৮ লক্ষ ৫০ হাজার মার্কিন ডলার মূল্যের ভুট্টা রপ্তানী হয়েছিল
নয়াদিল্লি, ২০ মার্চ, ২০২২
দেশে ২০২১-২২ অর্থবর্ষে এপ্রিল থেকে জানুয়ারি মাসের মধ্যে ভুট্টা রপ্তানী হয়েছে ৮১ কোটি ৬৩ লক্ষ ১০ হাজার মার্কিন ডলার। বিগত অর্থবর্ষে এই সময়কালে ভুট্টা রপ্তানী হয়েছিল ৬৩ কোটি ৪৮ লক্ষ ৫০ হাজার মার্কিন ডলার।
২০১৯-২০ অর্থবর্ষে মোট ভুট্টা রপ্তানী হয়েছিল ১৪ কোটি ২৮ লক্ষ মার্কিন ডলার। কোভিড-১৯ মহামারীর ফলে উদ্ভূত নানা সমস্যা সত্ত্বেও ভুট্টার রপ্তানি ক্রমশ বৃদ্ধি পাচ্ছে। প্রতিবেশী দেশ বাংলাদেশ ও নেপাল ভারত থেকে সবেচেয়ে বেশি ভুট্টা আমদানী করে। ২০২১-২২ অর্থবর্ষে এপ্রিল থেকে জানুয়ারি সময়কালে বাংলাদেশ ৩৪ কোটি ৫৫ লক্ষ মার্কিন ডলার এব্বং নেপাল ১৩ কোটি ২১ লক্ষ ৬০ হাজার মার্কিন ডলার মূল্যের ভুট্টা আমদানী করেছে। শিল্প ও বাণিজ্য মন্ত্রক ভুট্টার জন্য নতুন নতুন বাজারের সন্ধান করছে। ভিয়েতনাম ভারতের ভুট্টা কিনতে আগ্রহী। ২০২১-২২ অর্থবর্ষের এপ্রিল থেকে জানুয়ারি সময়কালে ভারত ২৪ কোটি ৪২ লক্ষ ৪০ হাজার মার্কিন ডলার মূল্যের ভুট্টা ভিয়েতনামে রপ্তানী করেছে। এছাড়াও, মালয়েশিয়া, মায়ানমার, শ্রীলঙ্কা, ভুটান, তাইওয়ান ও ওমানের মতো দেশগুলি ভারতের ভুট্টা আমদানী করছে।
এগ্রিকালচারাল অ্যান্ড প্রসেসড্ ফুড প্রোডাক্ট এক্সপোর্ট ডেভেলপমেন্ট অথরিটি  কৃষি পণ্য রপ্তানীর ক্ষেত্রে বিশেষ উদ্যোগ নিয়েছে। ভুট্টাকে আন্তর্জাতিক স্তরে দানাশস্যের রানী হিসাবে আখ্যায়িত করা হয়। বর্তমানে ভুট্টা রপ্তানী করে যথেষ্ট বৈদেশিক মুদ্রা উপার্জন হচ্ছে। চাল ও গমের পর ভারতে ভুট্টা সবচেয়ে গুরুত্বপূর্ণ দানাশস্য। মূলত কর্ণাটক, মধ্যপ্রদেশ, কেরালা, বিহার, তামিলনাডু, তেলেঙ্গানা, মহারাষ্ট্র ও অন্ধ্রপ্রদেশে ভুট্টার চাষ হয়। যে কোনও আবহাওয়াতেই ভুট্টা চাষ করা যায়, ফলে কৃষকরা এই ফসলের চাষে আগ্রহ প্রকাশ করছেন। ভারতে মূলত খরিফ শস্য হিসাবে ভুট্টার চাষ হয়। দেশে মোট উৎপাদিত ভুট্টার ৮৫ শতাংশ খরিফ মরশুমে উৎপন্ন হয়। খাদ্য হিসাবে ভুট্টার ব্যবহার ছাড়াও, স্টার্চ, তেল, প্রোটিন, মদ, খাবারে মিষ্টির উপাদান, ওষুধ প্রস্তুতিতে, প্রসাধনী সামগ্রী, বস্ত্র, কাগজ শিল্পে ভুট্টা ব্যবহার করা হয়। এপিইডিএ – এর উদ্যোগের ফলে ভুট্টার রপ্তানী ক্রমশ বৃদ্ধি পাচ্ছে। এই সংস্থা ভারতের ২২০টি পরীক্ষাগারকে রপ্তানীযোগ্য ভুট্টার নমুনা পরীক্ষার স্বীকৃতি দিয়েছে। এছাড়াও, বিভিন্ন আন্তর্জাতিক মেলায়, আহার, আর্গানিক ওয়ার্ল্ড কংগ্রেস বায়োফ্যাক ইন্ডিয়া’র মতো সম্মেলনে ভুট্টা সম্পর্কে নিবিড় প্রচার চালানো হয়।
CG/CB/SB
(Visitor Counter : 646
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৮৪ কোটি ৮৬ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৫ কোটি ৯৫ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ৩০ মার্চ, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮৪ কোটি ৮৬ লক্ষ ৮৫ হাজার ৪৯৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ৯৫ লক্ষ ৩৯ হাজার ৭১৬টি টিকার ডোজ হাতে রয়েছে।
CG/BD/SB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ০৬ জুলাই, ২০২১
কেন্দ্রীয় সরকারের পক্ষ থেকে দেশজুড়ে টিকাকরণ অভিযানে এ পর্যন্ত ৩৫.৭৫ কোটিরও বেশি টিকা দেওয়া হয়েছে।
গত ২৪ ঘন্টায় ভারতে নতুন করে ৩৪,৭০৩ জন আক্রান্ত হয়েছেন। যা ১১১ দিন পর সর্বনিম্ন।
ভারতে সুস্পষ্টভাবে করোনা আক্রান্তের সংখ্যা নেমে হয়েছে ৪,৬৪,৩৫৭। যা ১০১দিন পর সর্বনিম্ন।
মোট আক্রান্তের চেয়ে সুস্পষ্টভাবে আক্রান্তের পরিমাণ ১.৫২ শতাংশ।
সারাদেশে এ পর্যন্ত ২, ৯৭,৫২,২৯৪ জন সুস্থ হয়ে উঠেছেন।
গত ২৪ ঘন্টায় ৫১,৮৬৪ জন সুস্থ হয়ে উঠেছেন।
বিগত ৫৪ দিন ধরে সুস্থতার হার আক্রান্তের হার-এর চেয়ে অনেক বেশি।
সুস্থতার হার আজ বেড়ে হয়েছে ৯৭.১৭ শতাংশ।
সাপ্তাহিক ভিত্তিতে আক্রান্তের হার ৫ শতাংশের নিচে রয়েছে। বর্তমানে তা ২.৪০ শতাংশ।
দৈনিক ভিত্তিতে আক্রান্তের হার আজ হয়েছে ২.১১ শতাংশ। এর ফলে দৈনিক আক্রান্তের হার লাগাতার ১৫ দিন ধরে ৩ শতাংশের নিচে রয়েছে।
এ পর্যন্ত সারাদেশে মোট ৪২.১৪ কোটি নমুনা পরীক্ষা করা হয়েছে।
CG/ SB
(Visitor Counter : 155
রেলমন্ত্রক
সাঁতরাগাছি - পুরুলিয়া - হাওড়া স্পেশাল ট্রেন চালু হতে চলেছে
কলকাতা, ৪ নভেম্বর, ২০২১
দক্ষিণ-পূর্ব রেলওয়ে আগামী ৮ নভেম্বর থেকে সাঁতরাগাছি - পুরুলিয়া - হাওড়া স্পেশাল ট্রেন  পরিষেবা শুরুর সিদ্ধান্ত নিয়েছে।
সাঁতরাগাছি - পুরুলিয়া স্পেশাল  ট্রেনটি সাঁতরাগাছি স্টেশন থেকে দৈনিক সকাল ৬টা ২৫ মিনিটে ছেড়ে পুরুলিয়া পৌঁছোবে বেলা ১১টা ৫০ নাগদ। ফিরতি পথে ট্রেনটি  পুরুলিয়া থেকে বেলা ৩টে ৪০ মিনিটে ছেড়ে হাওড়া পৌঁছোবে রাত্রি ৯টা ১৫ মিনিট নাগাদ। যাত্রাপথে ট্রেনটি খড়গপুর, মেদিনীপুর, শালবনি, চন্দ্রকোণা রোড, গড়বেতা, বিষ্ণুপুর, বাঁকুড়া, আদ্রা ও আনাড়া স্টেশনে থামবে। ফিরতি পথে ট্রেনটি হাওড়া পৌঁছোনোর আগে সাঁতরাগাছি স্টেশনেও দাঁড়াবে।
SSS/BD/AS/
(Visitor Counter : 8
প্রধানমন্ত্রীরদপ্তর
আন্তর্জাতিক আর্কাইভ দিবসে গুরুত্বপূর্ণ সামগ্রী সংরক্ষণের উপর প্রধানমন্ত্রীর জোর দিয়েছেন
নয়াদিল্লি, ০৯ জুন, ২০২৩
প্রধানমন্ত্রী শ্রী নরেন্দ্র মোদী গুরুত্বপূর্ণ সামগ্রী সংরক্ষণের উপর জোর দিয়েছেন। এর ফলে, আমাদের ঐতিহ্য ও জ্ঞান যথাযথভাবে সুরক্ষিত থাকবে।
আন্তর্জাতিক আর্কাইভ দিবসে ন্যাশনাল আর্কাইভ অফ ইন্ডিয়া এক প্রদর্শনীর আয়োজন করে। এ বিষয়ে বিস্তারিত তথ্য একটি ট্যুইটে সংস্থাটি সকলের সঙ্গে ভাগ করে নিয়েছে। এই ট্যুইটের প্রত্যুত্তরে প্রধানমন্ত্রী বলেছেন, সঠিকভাবে সেগুলি সংরক্ষণের মধ্য দিয়ে আমাদের ঐতিহ্য ও জ্ঞান যথাযথভাবে সুরক্ষিত রাখার অঙ্গীকার বাস্তবায়িত হবে। আগামী প্রজন্ম যাতে অতীতের সঙ্গে যোগসূত্র গড়ে তুলতে পারে এবং আমাদের সামগ্রিক জ্ঞানের মাধ্যমে ভবিষ্যৎ গড়ার কাজ অব্যাহত রাখে – এর মাধ্যমে তা নিশ্চিত হবে। আসুন, আমরা আমাদের সংগ্রাহকদের শ্রদ্ধা জানাই, যাঁরা কঠোর পরিশ্রম করে আমাদের ইতিহাসকে রক্ষা করে চলেছেন”।
CG/CB/SB……
(
খনিমন্ত্রক
ভারতীয় ভূতাত্ত্বিক সর্বেক্ষণের ১৬৯তম প্রতিষ্ঠা দিবস উদযাপন
কলকাতা, ৪ মার্চ, ২০১৯
ভারতীয় ভূতাত্ত্বিক সর্বেক্ষণের  ১৬০তম প্রতিষ্ঠা দিবস উদযাপন অনুষ্ঠানের আজ  এখানে সদর দপ্তরে সূচনা করেন প্রতিষ্ঠানের মহানির্দেশক ডঃ দীনেশ গুপ্তা। তিনদিনের প্রতিষ্ঠা দিবস উদযাপনের অঙ্গ হিসেবে সভা-সমিতি, প্রদর্শনী, গবেষণাগার পরিদর্শন, হাতে-কলমে প্রশিক্ষণ প্রভৃতি কর্মসূচির আয়োজন করা হয়েছে। ডঃ গুপ্তা এই উপলক্ষে প্রদর্শনীরও সূচনা করেন।
অনুষ্ঠানে শ্রী গুপ্তা বলেন, ১৮৫১ সালে প্রাথমিকভাবে রেলের জন্য জ্বালানি যোগানের লক্ষ্যে কয়লা খনি অনুসন্ধানের জন্য এই প্রতিষ্ঠানটি স্থাপন করা হয়। এরপর, পরবর্তী বছরগুলিতে এই প্রতিষ্ঠানটি দেশে বিভিন্ন ক্ষেত্রে ভূ-বৈজ্ঞানিক তথ্য সংগ্রহের অন্যতম অগ্রণী কেন্দ্রে পরিণত হয়ে উঠেছে। বর্তমানে প্রতিষ্ঠানের ওয়েবসাইটটিতে ১:৫০ হাজার স্কেলসম্পন্ন ভূতাত্ত্বিক মানচিত্র রয়েছে। এই মানচিত্র ডাউনলোড করার প্রক্রিয়াও ইতিমধ্যেই শুরু হয়েছে। বিজ্ঞানীদের সতর্ক থাকার কথা স্মরণ করিয়ে দিয়ে শ্রী গুপ্তা বলেন, সাধারণ মানুষ ও সরকারের প্রত্যাশা ক্রমশ বাড়ছে। সকলেই চায় দ্রুত সমাধান। এই লক্ষ্য পূরণে দেশের সেবায় সংশ্লিষ্ট সকলের প্রয়াস আরও জোরদার করতে হবে।
আন্তর্জাতিক ও জাতীয় স্তরের পত্রপত্রিকাগুলিতে বিজ্ঞানমূলক গবেষণা প্রকাশে অসামান্য অবদানের জন্য তরুণ বিজ্ঞানীদের বিশেষ পুরস্কার দিয়ে সম্মানিত করা হয়।
CG/BD/DM
(Visitor Counter : 81
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা ১৩৮ দিন পর কমে ৪ লক্ষ ৩ হাজার;
মোট সুস্থতার সংখ্যা ৯১ লক্ষ ছাড়িয়েছে;
ভারতে প্রতি ১০ লক্ষে নতুন আক্রান্তের সংখ্যা গত এক সপ্তাহ ধরে বিশ্বের মধ্যে সর্বনিম্ন
নয়াদিল্লি, ০৬ ডিসেম্বর, ২০২০
ভারতে আজ সুস্পষ্টভাবে করোনায় আক্রান্তের সংখ্যা উল্লেখযোগ্যভাবে কমে ৪ লক্ষ ৩ হাজার ২৪৮ হয়েছে। এই সংখ্যা ১৩৮ দিন পর সর্বনিম্ন। দেশে গত ২১শে জুলাই সুস্পষ্টভাবে করোনায় আক্রান্তের সংখ্যা ছিল ৪ লক্ষ ২ হাজার ৫২৯।
দেশে গত ৯ দিনের প্রবণতা বজায় রেখে দৈনিক-ভিত্তিতে সুস্থতার সংখ্যা গত ২৪ ঘন্টায় দৈনিক আক্রান্তের সংখ্যাকে ছাপিয়ে গেছে। দৈনিক-ভিত্তিতে সুস্থতার সংখ্যা আক্রান্তের তুলনায় বেশি থাকার প্রবণতা বজায় রেখে সুস্পষ্টভাবে করোনায় আক্রান্তের সংখ্যা বর্তমানে মোট আক্রান্তের কেবল ৪.১৮ শতাংশ।
ভারতে গত ২৪ ঘন্টায় আক্রান্তের সংখ্যা ৩৬ হাজার ১১। অন্যদিকে, একই সময়ে সুস্থ হয়েছেন ৪১ হাজার ৯৭০ জন। সংখ্যার নিরিখে সুস্থতা ও আক্রান্তের সংখ্যার মধ্যে ফারাক বেড়ে হয়েছে ৬ হাজার ৪৪১।
দেশে প্রতি ১০ লক্ষে নতুন আক্রান্তের সংখ্যা গত ৭ দিন ধরে ১৮৬ রয়েছে। এই সংখ্যা বিশ্বের মধ্যে সর্বনিম্ন।
দেশে নতুন করে আক্রান্ত ও সুস্থতার সংখ্যার ফারাক ক্রমশ বাড়ছে। বৃদ্ধির এই প্রবণতা অব্যাহত থেকে আজ জাতীয় স্তরে সুস্থতার হার বেড়ে হয়েছে ৯৪.৩৭ শতাংশ।
দেশে সুস্থতার মোট সংখ্যা ৯১ লক্ষ ৭৯২। সুস্থতার সংখ্যা ও আক্রান্তের সংখ্যার মধ্যে ফারাক আরও বেড়ে আজ হয়েছে ৮৬ লক্ষ ৯৭ হাজার ৫৪৪।
দেশে গত ২৪ ঘন্টায় আরোগ্য লাভকারীদের ৭৬.৬ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ৫ হাজার ৮৩৪ জন সুস্থ হয়েছেন। অন্যদিকে, কেরল থেকে সুস্থ হয়েছেন ৫ হাজার ৮২০ জন। দিল্লি থেকে সুস্থতার সংখ্যা ৪ হাজার ৯১৬।
দেশে গত ২৪ ঘন্টায় নতুন করে আক্রান্তদের ৭৫.৭০ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৫ হাজার ৪৪৮ জন আক্রান্ত হয়েছেন। মহারাষ্ট্র থেকে আক্রান্তের সংখ্যা ৪ হাজার ৯২২। দিল্লি থেকে আক্রান্ত হয়েছেন ৩ হাজার ৪১৯ জন।
দেশে গত ২৪ ঘন্টায় করোনাজনিত কারণে ৪৮২ জনের মৃত্যু হয়েছে। এর মধ্যে ৭৯.০৫ শতাংশ মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে গত ২৪ ঘন্টায় সর্বাধিক ৯৫ জনের মৃত্যু হয়েছে। অন্যদিকে, দিল্লি থেকে মারা গেছেন ৭৭ জন এবং পশ্চিমবঙ্গে মৃত্যু হয়েছে ৪৯ জনের।
দেশে গত এক সপ্তাহ ধরে প্রতি ১০ লক্ষে মৃত্যুর সংখ্যা দৈনিক বিশ্ব গড় সংখ্যার তুলনায় কেবল ৩, যা এখনও পর্যন্ত সর্বনিম্ন।
প্রধানমন্ত্রীরদপ্তর
ফিলিপিন্স-এর রাষ্ট্রপতি মহামান্য মিঃ ফার্ডিন্যান্ড মার্কোস জুনিয়রের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নয়াদিল্লি, ৫ আগস্ট ২০২২
ফিলিপিন্স-এর রাষ্ট্রপতি মহামান্য মিঃ ফার্ডিন্যান্ড মার্কোস জুনিয়রের সঙ্গে প্রধানমন্ত্রী শ্রী নরেন্দ্র মোদীর আজ টেলিফোনে কথা হয়েছে।
ফিলিপিন্স-এর সপ্তদশ রাষ্ট্রপতি হিসেবে নির্বাচিত হওয়ায় প্রধানমন্ত্রী মিঃ মার্কোস জুনিয়রকে অভিনন্দন জানিয়েছেন।
উভয় নেতা দুটি দেশের মধ্যে দ্বিপাক্ষিক সম্পর্কের ক্ষেত্র পর্যালোচনা করেন এবং সাম্প্রতিক বছরগুলিতে আর্থিক সহযোগিতামূলক সম্পর্কের দ্রুত প্রসাররিত হওয়ায় সন্তোষ প্রকাশ করেন।
ভারতের ‘পুবে-র জন্য কাজ করো’ নীতি এবং ভারত-প্রশান্ত মহাসাগরীয় অঞ্চলে ভারতের দৃষ্টিভঙ্গির বিষয়ে ফিলিপিন্স-এর যে বড় ভূমিকা রয়েছে, সেকথা পুনরায় জোর দিয়ে বলেন প্রধানমন্ত্রী শ্রী নরেন্দ্র মোদী। দ্বিপাক্ষিক সম্পর্কের ক্ষেত্রগুলিকে আরও প্রসারিত করার ওপরও জোর দেন প্রধানমন্ত্রী।
ফিলিপিন্স-এর উন্নয়নে যাবতীয় প্রকল্প এবং কর্মসূচির ক্ষেত্রে ভারত সবরকম সহায়তা দেবে বলেও প্রধানমন্ত্রী ফিলিপিন্স-এর রাষ্ট্রপতি মিঃ ফার্ডিন্যান্ড মার্কোস জুনিয়রকে আশ্বস্ত করেছেন।
(PG/AB/DM
রেলমন্ত্রক
রেল ও বাণিজ্য এবং শিল্পমন্ত্রী শ্রী পীযূষ গোয়েল রেলপথে পণ্য এবং পার্সেল পরিষেবা ক্ষেত্রকে আরও শক্তিশালী করে তুলতে দেশের শীর্ষ কুরিয়ার/লজিস্টিক পরিষেবা প্রদানকারীদের সঙ্গে বৈঠক করেছেন
নয়াদিল্লী, ৩ সেপ্টেম্বর, ২০২০
রেল ও বাণিজ্য এবং শিল্পমন্ত্রী শ্রী পীযূষ গোয়েল রেলপথে পণ্য এবং পার্সেল পরিষেবা ক্ষেত্রকে আরও শক্তিশালী করে তুলতে দেশের শীর্ষ কুরিয়ার/লজিস্টিক পরিষেবা প্রদানকারীদের সঙ্গে বৈঠক করেছেন। বৈঠকে জানানো হয়েছে যে রেলপথে পণ্য এবং পার্সেল সরবরাহ যথেষ্টই সহজ এবং খরচও কম। পাশাপাশি কুরিয়ার সার্ভিসগুলির ভরসাও রয়েছে এই পরিষেবার ওপর। বেসরকারী পার্সেল পরিষেবা সংস্থাগুলি ব্যবসায়িক পরিধি সম্প্রসারণের ক্ষেত্র নিয়ে আলোচনা চালানো হয়। রেলওয়ে আধিকারিক এবং পণ্য/কুরিয়ার সরবরাহকারী সংস্থাগুলির প্রতিনিধিদের সমন্বয়ে একটি যৌথ কার্যকরী গোষ্ঠী গঠন করা হবে বলে জানানো হয়েছে।
বৈঠকে কেন্দ্রীয় মন্ত্রী বলেন, সুস্থায়ী ব্যবসার উন্নয়নের লক্ষ্যে সরকার একাধিক পদক্ষেপ গ্রহণ করেছে, বিভিন্ন সমস্যার সমাধানে এগিয়ে এসেছে। চলতি বছরের ২২শে মার্চ থেকে দোসরা সেপ্টেম্বর পর্যন্ত ভারতীয় রেল মোট ৫ হাজার ২৯২টি পার্সেল ট্রেন চালিয়েছে। এরমধ্যে ৫ হাজার ১৩৯টি ট্রেন নির্দিষ্ট সময়ের মধ্যে গন্তব্যস্থলে পৌঁছে গেছে। ৩ লক্ষ ১৮ হাজার ৪৫৩ টন পণ্য পরিবহনে রেলের ১১৬.১৯ কোটি টাকা আয় হয়েছে। গত বছরের আগস্টের তুলনায় এ একই সময়ে ভারতীয় রেল ৯৪.৩৩ মিলিয়ন টন পণ্য সরবরাহ করেছে। চলতি বছরের ২৫শে মার্চ থেকে পয়লা সেপ্টেম্বরের মধ্যে ভারতীয় রেল মোট ১ লক্ষ ৪১ হাজার ৪৯টি রেকের মাধ্যমে ৪৫১.৩৮ মিলিয়ন টন পণ্য সরবরাহ করেছে।
(CG/SS/NS
সংস্কৃতিমন্ত্রক
ভারত একসঙ্গে ৭৮,২২০টি ত্রিবর্ণরঞ্জিত জাতীয় পতাকা উড়িয়ে বিশ্ব রেকর্ড গড়েছে
নতুন দিল্লি, ২৫ এপ্রিল, ২০২২
কেন্দ্রীয় স্বরাষ্ট্রমন্ত্রী শ্রী অমিত শাহের উপস্থিতিতে জাতীয় পতাকা উড়িয়ে ভারত বিশ্ব রেকর্ড গড়েছে। বিহারের ভোজপুরে জগদীশপুর দুলের গ্রাউন্ডে বীর কানোয়ার সিং বিজয় উৎসবে গত ২৩ তারিখ একসঙ্গে ৭৮ হাজার ২২০টি ত্রিবর্ণরঞ্জিত জাতীয় পতাকা উড়িয়ে ভারত গিনেস বুক অফ ওয়ার্ল্ড রেকর্ডে জায়গা করে নিয়েছে। জগদীশপুরের রাজা বীর কানোয়ার সিং-এর গৌরবময় সাফল্যকে শ্রদ্ধা জানাতে এই অনুষ্ঠানের আয়োজন করা হয়। উল্লেখ করা যেতে পারে, বীর কানোয়ার সিং ১৮৫৭-র স্বাধীনতা সংগ্রামে বীরের ভূমিকা পালন করেছিলেন। ভারতের স্বাধীনতার ৭৫তম বার্ষিকীতে আজাদি কা অমৃত মহোৎসবের অঙ্গ হিসেবে কেন্দ্রীয় স্বরাষ্ট্র ও সংস্কৃতি মন্ত্রক যৌথ ভাবে এই অনুষ্ঠানের আয়োজন করে।
গিনেস বুক অফ ওয়ার্ল্ড রেকর্ডের প্রতিনিধিরা এই অনুষ্ঠানে উপস্থিত ছিলেন। সাধারণ মানুষ যারা এই অনুষ্ঠানে যোগ দেন, তাদের পরিচিতির জন্য হাতে ব্র্যান্ড পরার কথা বলা হয়। সমগ্র অনুষ্ঠানটি ভিডিওতে তুলে রাখা হয়েছে।
এই উপলক্ষে কেন্দ্রীয় স্বরাষ্ট্রমন্ত্রী বলেন, ২০৪৭-এর মধ্যে ভারত বিশ্বে অগ্রণী ভূমিকা নেবে, প্রধানমন্ত্রী শ্রী নরেন্দ্র মোদী এই পরিকল্পনা করেছেন। সেই অনুসারে ভারতের এই পরিকল্পনা বীর কানোয়ার সিং-এর মত মহান স্বাধীনতা সংগ্রামীদের প্রতি আমাদের প্রকৃত শ্রদ্ধা হয়ে উঠতে পারে। বীর কানোয়ার সিং ছিলেন এক মহান সমাজ সংস্কারক, যিনি পিছিয়েপড়া ও বঞ্চিত শ্রেণীর মানুষের কল্যাণে গুরুত্বপূর্ণ ভূমিকা নিয়েছিলেন। কিন্তু দুর্ভাগ্যের বিষয় ইতিহাস তাঁর প্রতি অবমাননা করেছে। তাঁর যে সম্মান প্রাপ্য ছিল, তা তাঁকে দেওয়া হয়নি। অবশ্য আজ বিহারের মানুষ বীর কানোয়ার সিং জীর প্রতি তাদের শ্রদ্ধা জানাচ্ছেন এবং আরও একবার তাঁর নাম ইতিহাসের পাতায় অবিনশ্বর করে রাখছেন।
বীর কানোয়ার সিং ১৮৫৭-র স্বাধীনতা সংগ্রামে এক অগ্রণী নেতার ভূমিকা গ্রহণ করেছিলেন। যিনি ৮০ বছর বয়সেও অসীম সাহসের সঙ্গে ব্রিটিশ ঔপনিবেশিক শাসনের বিরুদ্ধে লড়াই চালিয়েছিলেন। তিনি জগদীশপুরের পারমার রাজপুতদের উজ্জ্বয়িনী রাজবংশের প্রতিনিধি ছিলেন। আজ জগদীশপুর বিহারের ভোজপুর জেলার অন্তর্গত।
এই অনুষ্ঠানে কেন্দ্রীয় মন্ত্রী শ্রী আর কে সিং, শ্রী অশ্বীনি চৌবে ও শ্রী নিত্যানন্দ রাই উপস্থিত ছিলেন। অনুষ্ঠানে উপস্থিত হাজার হাজার মানুষ সমবেত ভাবে টানা পাঁচ মিনিট জাতীয় পতাকা ঊর্ধ্বে তুলে ধরেন এবং বন্দেমাতরম সঙ্গীতে গলা মেলান।
CG/BD/AS/
(Visitor Counter : 149
কেন্দ্রীয়মন্ত্রিসভা
নতুন দিল্লিতে জি-২০ শিখর সম্মেলনের সাফল্যের জন্য কেন্দ্রীয় মন্ত্রিসভায় প্রস্তাব পাশ
নতুন দিল্লি ১৩ সেপ্টেম্বর, ২০২৩
কেন্দ্রীয় মন্ত্রিসভা, আজকের বৈঠকে ৯ ও ১০ সেপ্টেম্বর ২০২৩ তারিখে নতুন দিল্লিতে আয়োজিত জি-২০ শিখর সম্মেলন সফলভাবে সম্পন্ন হওয়ার প্রশংসা করে একটি প্রস্তাব পাশ করেছে।
মন্ত্রিসভা “এক বিশ্ব, এক পরিবার, এক ভবিষ্যৎ” এই মূল ভাবনার বিভিন্ন দিক নির্ধারণের জন্য প্রধানমন্ত্রী নরেন্দ্র মোদীর চিন্তাভাবনার প্রশংসা করে। প্রধানমন্ত্রীর জন অংশীদারিত্বের ওপর নির্ভর করে কাজ করার যে দৃষ্টিভঙ্গি তা এই জি-২০ কর্মসূচিতে সমাজের বিভিন্ন শ্রেণীর জনগণকে বিপুল সংখ্যায় শামিল করেছে। ৬০টি শহরে অনুষ্ঠিত ২০০-র বেশি বৈঠক জি-২০ কর্মসূচি নিয়ে জনগণের মধ্যে এক বিশেষ অংশীদারিত্বের পরিচায়ক। এরফলে ভারতের সভাপতিত্বে জি-২০ সব অর্থেই জনকেন্দ্রীক ছিল এবং একটি জাতীয় প্রচেষ্টা হিসেবে সকলের সামনে উঠে আসে।
মন্ত্রিসভা এটি অনুভব করেছে যে এই শিখর সম্মেলনে নেওয়া সিদ্ধান্তগুলি পরিবর্তনের পক্ষে কার্যকর এবং আগামী দশকে বিশ্ব ব্যবস্থায় বিশেষ ভূমিকা পালনে সফল হবে। আন্তর্জাতিক অর্থনৈতিক সংস্থাগুলির উন্নতিতে ডিজিটাল জন পরিকাঠামো স্থাপনে এবং মহিলাদের নেতৃত্বে উন্নয়নের বিষয়ে উৎসাহ দিতে বিশেষ জোর দেওয়া হয়।
মন্ত্রিসভা এও বলেছে যে, যখন পূর্ব-পশ্চিম মেরুকরণ মজবুত ছিল এবং উত্তর-দক্ষিণ বিভাজন ছিল গভীর তখনও প্রধানমন্ত্রীর সর্বাত্মক প্রচেষ্টায় গুরুত্বপূর্ণ বিষয়গুলিতে ঐকমত্য গড়ে উঠেছে।
ভারতের সভাপতিত্বে দক্ষিণ বিশ্বের বক্তব্যকে বিশেষ গুরুত্ব দেওয়া হয়েছে। এটি বিশেষভাবে সন্তোষজনক যে ভারতের উদ্যোগের ফলেই আফ্রিকান ইউনিয়ন জি-২০-এর স্থায়ী সদস্য হয়েছে।
নতুন দিল্লির এই শিখর সম্মেলন সমকালীন প্রযুক্তিগত ক্ষেত্রে ভারতের উন্নতির পাশাপাশি আমাদের ঐতিহ্য, সংস্কৃতি ও ইতিহাসকেও সকলের সামনে তুলে ধরতে সক্ষম হয়েছে। জি-২০-এর সদস্য দেশগুলির নেতারা এবং প্রতিনিধিরা এই বিষয়টির ব্যাপক প্রশংসা করেছেন।
জি-২০ শিখর সম্মেলনের মূল ফলাফলের কথা আলোচনা করলে আমরা দেখতে পাই, আন্তর্জাতিক অর্থব্যবস্থাকে গতিপ্রদান, উন্নয়নের জন্য বিভিন্ন প্রচেষ্টা মজবুত করা, পর্যটনের বিকাশ, মিলেট উৎপাদন, জৈব্য জ্বালানী ইত্যাদি বিষয়ে বিশেষ প্রতিশ্রুতি দেওয়া হয়েছে যা দেশের জন্য বিশেষ লাভদায়ক।
শিখর সম্মেলনে সর্বসম্মতিতে ‘ভারত-মধ্য-পূর্ব ইউরোপীয় অর্থনৈতিক করিডর চুক্তি এবং আন্তর্জাতিক জৈব জ্বালানি জোট তৈরি হয়েছে।’
কেন্দ্রীয় মন্ত্রিসভা জি-২০ শিখর সম্মেলন সফলভাবে সম্পন্ন করার জন্য যেসব প্রতিষ্ঠান ও ব্যক্তি যুক্ত ছিলেন তাদের প্রশংসা করে। যে উৎসাহের সঙ্গে ভারতের জনগণ বিশেষ করে ভারতের যুবসমাজ শিখর সম্মেলনের বিভিন্ন কর্মসূচির সঙ্গে যুক্ত ছিলেন তার প্রশংসা করা হয়। কেন্দ্রীয় মন্ত্রিসভা, বিশ্বের উন্নয়নের জন্য ভারতের সভাপতিত্বে জি-২০কে এক মজবুত দিশা নির্দেশ দেওয়ার ক্ষেত্রে প্রধানমন্ত্রী নরেন্দ্র মোদীর বিশেষ নেতৃত্বেরও প্রশংসা করে।
AC /PM/AG
(
মৎস্য ও পশু পালন এবং দুগ্ধশিল্প মন্ত্রক
পশুপালন দপ্তর এবং দুগ্ধশিল্পের বিভিন্ন প্রকল্প ও প্রাণীসম্পদের বিশেষ প্যাকেজের জন্য ৫৪,৬১৮ কোটি টাকার বিনিয়োগ নিশ্চিত করতে বিভিন্ন বিষয়ের পরিবর্তন এবং পরিমার্জনকে কেন্দ্রীয় মন্ত্রিসভার অনুমোদন
নয়াদিল্লী, ১৪ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে পশুপালন দপ্তর এবং দুগ্ধশিল্পের বিভিন্ন প্রকল্প ও প্রাণীসম্পদের বিশেষ প্যাকেজের জন্য ৫৪,৬১৮ কোটি টাকার বিনিয়োগ নিশ্চিত করতে বিভিন্ন বিষয়ের পরিবর্তন এবং পরিমার্জনকে অনুমোদন দিয়েছে। এর ফলে ২০২১-২২ অর্থবর্ষ থেকে পরবর্তী ৫ বছরের জন্য কেন্দ্রের প্রাণীসম্পদ সংক্রান্ত বিভিন্ন প্রকল্প বাস্তবায়িত হবে। এই প্রকল্প কেন্দ্রীয় সরকারের সহযোগিতায় আগামী ৫ বছরে বাস্তবায়নের জন্য ৫৪,৬১৮ কোটি টাকার বিনিয়োগ আনা নিশ্চিত করবে। এর মধ্যে কেন্দ্রের সহায়তার পরিমাণ ৯৮০০ কোটি টাকা।
আর্থিক প্রভাব :
২০২১-২২ অর্থবর্ষ থেকে পরবর্তী ৫ বছর কেন্দ্র প্রাণী সম্পদ ক্ষেত্রে বিভিন্ন প্রকল্পে ৯ হাজার ৮০০ কোটি টাকার আর্থিক সহায়তার অঙ্গীকার করেছে। এর ফলে সংশ্লিষ্ট ক্ষেত্রগুলিতে রাজ্য সরকার, বিভিন্ন রাজ্যের সমবায় সংস্থা, আর্থিক প্রতিষ্ঠান, বিদেশী অনুদানকারী সংস্থা সহ বিভিন্ন প্রতিষ্ঠান যে বিনিয়োগ করবে তার মোট পরিমাণ দাঁড়াবে ৫৪,৬১৮ কোটি টাকা।
বিস্তারিত :
পরিকল্পনা অনুযায়ী দপ্তরের সমস্ত প্রকল্পগুলি ৩টি বিভাগে বিভক্ত হবে। রাষ্ট্রীয় গোকুল মিশন, ন্যাশনাল প্রোগ্রাম ফর ডেয়ারী ডেভেলপমেন্ট , ন্যাশনাল লাইভ স্টক মিশন , লাইভ স্টক সেন্সাস অ্যান্ড ইন্টিগ্রেটেড স্যাম্পেল সার্ভে কে উন্নয়নমূলক কর্মসূচির আওতায় আনা হবে। ডিজিজ কন্ট্রোল প্রোগ্রাম কর্মসূচির নতুন নাম হবে লাইভ স্টক হেল্থ অ্যান্ড ডিজিজ কন্ট্রোল । ন্যাশনাল অ্যানিমেল ডিজিজ কন্ট্রোল প্রোগ্রাম এবং এলএইচ অ্যান্ড ডিসি-কে একই বিভাগে অন্তর্ভুক্ত করা হবে। অ্যানিমেল হ্যাসবেন্ড্রি ইনফ্রাসট্রাকচার ডেভেলপমেন্ট ফান্ড এবং ডেয়ারী ইনফ্রাসট্রাকচার ডেভেলপমেন্টের সংযুক্তিকরণ ঘটিয়ে দুগ্ধ শিল্পে সমবায় এবং যেসব কৃষক দুগ্ধজাত সামগ্রী উৎপাদন করেন তাদের সংগঠনগুলির সাহায্যের জন্য একটি নতুন সংস্থা তৈরি করা হবে।
প্রভাব :
রাষ্ট্রীয় গোকুল মিশন দেশীয় প্রজাতির প্রাণী সম্পদের বংশবৃদ্ধি এবং সংরক্ষণের কাজে সহায়তা করবে। গ্রামাঞ্চলের দরিদ্র মানুষদের এর ফলে আর্থিক অবস্থার উন্নতি হবে। ন্যাশনাল প্রোগ্রাম ফর ডেয়ারী ডেভেলপমেন্ট ৮ লক্ষ দুগ্ধ উৎপাদকের সুবিধার জন্য ৮ হাজার ৯০০টি কুলারের ব্যবস্থা করবে যেখানে প্রচুর পরিমাণে দুধ সংরক্ষণ করা যাবে। যার ফলে অতিরিক্ত দুধ সংগ্রহ করা সম্ভব হবে। জাপান ইন্টারন্যাশনাল কোঅপারেশন এজেন্সি  এই জাতীয় কর্মসূচিতে আর্থিক সহায়তা করবে। এর মাধ্যমে দেশের ৪ হাজার ৫০০ গ্রামে পরিকাঠামো শক্তিশালী হবে।
CG/CB/NS
(Visitor Counter : 165